Кобрынскі дзяржаўны політэхнічны каледж

Кобрынскі дзяржаўны політэхнічны каледж (КДПК) — сярэдняя спецыяльная навучальная ўстанова ў Кобрыне, размяшчаецца па вул. Дзяржынскага, 54. Тэхнічнае вучылішча № 156 народных мастацкіх промыслаў у Кобрыне адкрыта ў 1982 годзе загадам Дзяржаўнага Камітэта БССР. Займалася падрыхтоўкай маладых рабочых высокай кваліфікацыі для мастацкіх прадпрыемстваў, аб’яднанняў і майстэрняў. У 1984 годзе ў адпаведнасці з рэформай прафесійнай школы вучылішча было рэарганізавана ў Сярэдняе прафесійна-тэхнічнае вучылішча № 105 народных мастацкіх промыслаў (СПТВ № 105 НМП), а ў 1989 годзе ў ПТВ № 105 НМП. 20 красавіка 1985 года пастановай калегіі Дзяржкамітэта БССР па прафтэхадукацыі было прысвоена званне «Вучылішча высокай культуры». У 1992 годзе адкрыты новыя тыпавыя навучальныя майстэрні, што спрыяла стварэнню спрыяльных умоў для падрыхтоўкі кваліфікаваных рабочых. 1 верасня 1996 года ПТВ № 105 НМП ператворана ў Вышэйшае прафесійнае вучылішча выяўленчага мастацтва і народных мастацкіх промыслаў (ВПВ ВМ і НМП). У верасні 2001 года вучылішча ператворана ў Кобрынскі прафесійна-тэхнічны каледж выяўленчага мастацтва і народных мастацкіх промыслаў. У лістападзе 2003 года перайменаваны ў Кобрынскі дзяржаўны мастацкі прафесійна-тэхнічны каледж. На падставе рашэння Брэсцкага абласнога выканаўчага камітэта № 827 ад 27.11.2013 Кобрынскі дзяржаўны мастацкі прафесійна-тэхнічны каледж рэарганізаваны ў Кобрынскі дзяржаўны політэхнічны каледж. Агульная плошча тыпавых навучальна-вытворчых майстэрняў каледжа складае 3437 м², яны абсталяваны адпаведным тэхналагічным абсталяваннем. Абсталяваны механічныя, сушыльныя і іншыя дапаможныя і службовыя памяшканні. Майстэрні даюць магчымасць выпускаць прадукцыю, выконваць заказы. Спецыяльнасці і спецыялізацыі Выкананне будаўніча-мантажных і рамонтных работ; Арматуршчык; Муляр; Цясляр-бетоншчык; Санітарна-тэхнічнае абсталяванне будынкаў і збудаванняў; Мантажнік санітарна-тэхнічных сістэм і абсталявання; Тэхналогія зварачных работ; Электрагазазваршчык; Апрацоўчыя будаўнічыя работы; Абліцоўшчык-плітачнік; Тынкоўшчык; Маляр (будаўнічы); Эксплуатацыя абсталявання і тэхналогія дрэваапрацоўчых вытворчасцейм Станочнік дрэваапрацоўчых станкоў; Абіўшчык мэблі; Дэкаратыўна-прыкладное мастацтва; Вытворца мастацкіх вырабаў з керамікі; Разьбяр па дрэве і бяросце; Мастацка-афарміцельскія работы і дызайн інтэр’ераў; Выканаўца мастацка-афарміцельскіх работ; Цырульнае мастацтва і дэкаратыўная касметыка; Майстар па манікюры; Прамысловае і грамадзянскае будаўніцтва (вытворчая дзейнасць); Будаўніцтва і эксплуатацыя будынкаў і збудаванняў; Тэхналогія дрэваапрацоўчых вытворчасцяў; Тэхналогія мэблевай вытворчасці; Абслугоўванне і эксплуатацыя жылых дамоў (па кірунках); Спецыяліст па комплексным абслугоўванні і эксплуатацыі жылых дамоў. Дырэктары Васілій Мікалаевіч Дземідовіч З 11 кастрычніка 2016 — Аляксандр Пятровіч Юшчук. Зноскі Спасылкі На Вікісховішчы пакуль няма медыяфайлаў па тэме, але Вы можаце загрузіць іх Афіцыйны сайт Архівавана 20 жніўня 2019.